Бъдещето на анархизма трябва да се оценява в глобален контекст. Всеки опит то да се разглежда на местно ниво ще даде изкривен резултат. Пречките пред анархизма са в основата си глобални. Местните условия определят единствено тяхната специфика.\nЗа днешните реакционери ние сме революционери, но за утрешните революционери нашите дела ще бъдат дела на консерватори.\nЦелта на това изследване е да помогне на днешните анархистки и антиавторитарни движения да преосмислят на глобално ниво историята и теорията на анархизма от първата вълна и да преоценят тяхното значение за продължаващия анархистически проект. Вече е крайно необходимо е да се обърне внимание на своеобразието и дейността на движенията сред народите без история, за да се разбере добре цялата сложност и взаимосвързаност на анархизма като световно движение. Това е така, защото историографията на анархизма досега разглежда почти изцяло движенията, свързани с народите на Запада и Севера, докато движенията сред народите на Изтока и Юга до голяма степен се пренебрегват. Така се създава впечатление, че анархистките движения възникват предимно в контекста на по-привилегированите страни. Всъщност анархизмът е движение предимно на най-експлоатираните региони и народи по света. Това, че в голямата част от достъпната анархистическа литература не се разказва тази история, не се дължи непременно на някакво злонамерено пренебрежение към незападните анархистки движения, а по-скоро на факта, че дори в радикалните издания вековете вкоренен евроцентризъм не са преодолени окончателно. От известно време има промяна – през последното десетилетие се направиха опити за по-подробно преразглеждане на тази история в отделни незападни страни и региони, с творби като Анархизмът в китайската революция на Ариф Дирлик, Африканският анархизъм на Сам Мба и Кубинският анархизъм на Франк Фернандес.\nТова изследване върви по стъпките на тази скорошна традиция и поема по сравнително неутъпканата пътека на систематичното оценяване, сравняване и синтезиране на изводите от всички тези изследвания, като добавя свои проучвания, за да разработи едно по-глобално разбиране за анархизма и неговата история. Ще започнем с пояснението какво точно разбираме под западен анархизъм. Ако се върнем към споровете в Първия Интернационал, става ясно, че това понятие е неуместно, защото е точно обратното – анархизмът винаги е вземал повече от Изтока и Юга, отколкото от Запада и Севера. Както отбелязва Едуард Кребс, Маркс (и Енгелс) виждаха в идеите и поведението на Бакунин нещо типично руско, докато Бакунин изразяваше своите опасения, че социалната революция ще се характеризира с „пангерманизъм“ и „държавничество“. Това кара някои да характеризират спора предимно като различия между западния и източния вариант на социализма – единият, белязан с изначална отдаденост на реда, а другият – с изначална отдаденост на свободата. В този смисъл анархизмът може да се разбира като източно схващане за социализма, а не като изцяло западна традиция в обичайния смисъл на понятието. Също така не бива да се забравят яростните спорове, довели впоследствие до разрива между народите от по-развитите държави Англия и Германия и по-слабо развитите, донякъде периферни Испания, Италия и други. Този разрив е предизвикан от реални различия от материален характер, но се задълбочава предимно по идеологическа линия – северните англосаксонски народи застават предимно на страната на Карл Маркс, докато южните романски народи застават на страната на Михаил Бакунин. Както в смисъла на противопоставянето Изток-Запад, така и в този на противопоставянето Север-Юг, анархизмът често е присърце на най-потиснатите народи, особено в обществата, чийто предимно феодален характер не позволява на тези народи да пишат история в марксическия мироглед. Това до голяма степен обяснява защо анархизмът набира такава популярност в цяла Латинска Америка и защо емигрантите анархисти от романските народи на Европа са посрещани така добре във всяка от многото страни, където се опитват да разпространяват анархистическите възгледи.\nЗатова тук не използвам понятието западен по отношение на действителната история на анархизма, а по отношение на начина, по който се създава образът на анархизма през различните обективи на марксизма, капитализма, евроцентризма и колониализма, за да се схваща като такъв. Ние познаваме този изкривен образ, изваден от контекста и историята, създаден предимно от научни работници, пишещи в контекста на основните страни от Запада: Англия, Германия, Франция, Италия, Испания, Канада, Съединените щати, Австралия и Нова Зеландия. Тъй като до 1990-те години практически няма реално оспорване на евроцентричното разбиране за анархизма, в огромната си част достъпната литература, претендираща за „общ преглед“ на анархизма, внушава на читателя, че анархизмът е съществувал само в този контекст и рядко – ако изобщо – извън него. Така широко разпространеното схващане за анархизма е свързаното със Запада, въпреки неговите корени от Изтока: Кропоткин, Бакунин, Годуин, Щирнер и Голдман от първата вълна на анархизма; Мелцер, Чомски, Зързан и Букчин от втората и третата вълна. Рядко се споменават дори мимоходом такива значителни фигури от първата вълна като Шифу, Атабекян, Магон, Шудзо или Гласe. Подобна участ е отредена и на такива фигури от втората и третата вълна като Нараян, Мба и Фернандес – всички с незападен произход. Така създаденият образ на анархизма като западен за съжаление води до непреднамерен евроцентризъм, с който са пропити писанията на много теоретици и автори от втората и третата вълна. Техните произведения по-късно стават емблематични за това какво всъщност значи анархизъм за повечето хора, защото се печатат и препечатват, продават и препродават целогодишно на анархистките панаири на книгата, информационни центрове, книжарници и къде ли не, цитират се и се анализират, сравняват се и се дискутират в читателски кръгове, академични изследвания, на срещи, купони, демонстрации, събрания и живи вериги. Този западен анархизъм определено се ползва с огромна почит в анархистките движения от втората и третата вълна и резултатът е, че голяма част от анархизма – от народна традиция сред най-експлоатираните в обществата по цял свят – се превърна в блудкава смесица от научно любопитство в елитните западни академични среди и краткотрайна бунтарска фаза на младежта – нещо, което в крайна сметка винаги отшумява с възрастта.\nТова изследване представя друго разбиране с надеждата, че тази незавидна участ може да бъде преодоляна, защото анархизмът през първата четвърт на 20 век е най-голямото антисистемно движение в почти всички части на света, не само на Запад. Като се има предвид, че над три четвърти от световното население не живее на Запад, бързо става ясно също така, че анархизмът реално намира най-много последователи извън Запада, а не в него. Може да се каже, че анархизмът е не само движение от световен мащаб от самото си зараждане, но и че пак от самото си зараждане е предимно незападно движение. Тази проста истина беше потвърдена за пореден път с възхода на анархизма от втората вълна, от края на 1960-те до началото на 1970-те години в Индия, Аржентина, Мексико и Южна Африка. На свой ред анархизмът от третата вълна, набиращ популярност от края на 1990-те години досега, също я потвърждава отново с възродените движения в Бразилия, Аржентина, Корея, Нигерия и други страни. Значението на този конкретен очерк обаче е в критичното преразглеждане на първата глобална вълна на анархизма, за да се даде възможност на анархистите да мислят по-цялостно и по-ясно за смисъла на миналото и неговите дългосрочни последици за настоящето. Този опит за критика на тесногръдото схващане за западния анархизъм би следвало да помогне за едно по-точно разбиране на значението и потенциала на втората и третата вълна на анархизма, както днес, така и в бъдеще. Подобни бяха подбудите за критиката на ленинизма и сталинизма след събитията от май 1968, вдъхновени предимно от анархисти, и след Движението за демокрация от края на 1970-те години в Китай – и двете с голям принос за разпространението на втората и третата вълна на анархизма по цял свят.\nКогато подлагаме на критика нашето разбиране за миналото обаче има няколко момента, които винаги трябва да се имат предвид. При бърз прочит на историческия контекст, в който протичат тези вълни на анархизма, като че ли лесно се очертават няколко „исторически етапа“. Човек например може да остане с впечатлението, че първата вълна на анархизма замира по цял свят с възхода на болшевиките или че падението на държавния социализъм след 1989 г. е „ключовият“ фактор за завръщането на анархизма с третата вълна. Макар и двете да са донякъде верни, към изкушението да се систематизират и опростяват максимално световни социални движения, за да станат по-лесно смилаеми, трябва да се подхожда много внимателно и предпазливо, а най-често е добре да се избягва напълно. Това е така, защото е невъзможно да се вникне напълно в нюансите и сложността на хилядите социални движения, пулсирали през годините в незападните общества, през обектива на една-единствена всеобхватна теория. Дори привидно незначителни социални различия могат да направят подобни теории безполезни. Например, докато анархизмът е в упадък на много места по света след октомврийския преврат през 1917 г., в големи части от планетата именно в този момент той достига невиждан възход. В тези страни това се дължи до голяма степен на насищането с периодични издания с анархистична насоченост на местния език, което естествено означава, че анархизмът се превръща в основен филтър за едно алтернативно общо разбиране на характера на събитията по света. Иначе казано, дори съвсем лека разлика в езика и социалните условия между два региона на света опровергава твърдението за глобалното значение на идването на Ленин на власт. Друг пример е „азбучната истина“, че първобитният комунизъм „неизбежно“ отстъпва на феодализъм, следван по петите от капитализъм, социализъм и накрая – комунизъм. Ако това беше вярно, цялата история на африканските хибридни социалистически общества нямаше да съществува. Подобни опити да се извеждат общи исторически закони трябва да се избягват, за да се разбере значението на различията при създаването на цялото. Теодор Адорно правилно показва в своята Диалектика на отрицанието, че само с отрицание и разграничаване човек може да схване историческия процес в неговата цялост.\nИстина е, че светът е обвързан на глобално ниво от няколко века и в резултат на това изникват множество привидни закономерности, но не бива да се забравя, че това обвързване също така протича напълно неравномерно, хаотично и непредсказуемо. Затова нещо вярно за един конкретен регион не е вярно за друг, а нещо вярно за конкретна страна в един регион често не е вярно за цяла друга част от региона. Затова общовалидните твърдения за историята лесно губят почва под краката си, когато бъдат подложени на критика. Тази критика е особено лесна при представителите на най-лошия вид такова детерминистично мислене. Например, както изтъква Сам Мба, много научни работници от марксическото котило дори стигат дотам да твърдят, че колониализмът може да се счита за нещо „добро“, защото дал възможност на всички части на света да достигнат до капиталистическия „стадий“ на историята, „необходимо“ условие, разбира се, за диктатурата на пролетариата. В това изследване нарочно съм избрал да насоча вниманието не само към приликите между различните региони, но също толкова и към отрицанието, разнородността и разликите, именно за да избегна подобни абсурди на мнимата общовалидност. Тоест се опитвам да разкрия кое прави уникални анархизмите от различни незападни страни, региони и области, кое ги доближава и как са обвързани помежду си. Надявам се, че с този избор съм допринесъл повече за бъдещето на глобалния анархистически проект, като съзнателно съм решил да не дефинирам историята на незападните общества вместо тях. Оставям те сами да разказват за нея, като прокарвам връзки, където наистина има такива, и оставям противоречията да възникват свободно, където трябва. Правя го съзнателно и смятам, че това е подходът на един съратник.\nВъпреки решението да не следвам някаква обща теория, съм решил да насоча вниманието предимно към един определен период – от края на 19 до края на първата четвърт на 20 век. Макар анархистите от втората и третата вълна обикновено да описват този период като времето на онова, което наричат „класически“ анархизъм, аз твърдя, че анархизмът винаги е бил децентрализирана и разнолика традиция. Вместо да лепвам един етикет на целия период, съм избрал да насоча вниманието към първостепенното значение на противоречията и разликите. Използвам понятието за „вълна“ като начин за разбиране на изгревите и залезите в разпространението на анархизмите по света, а не за дефиниране на характера на самите анархизми. Макар привидно това да поставя времеви рамки на историческото развитие на едно идеологическо течение, което не протича непременно в такива рамки, моят подход в това отношение не е свързан с определянето на времеви рамки, а с опровергаването и разграждането на образа на „класическия“ анархизъм като някаква еднородна мисловна конструкция, която има определено място в пространството и времето. Това е така, защото смятам, че това схващане за класическия анархизъм играе основна роля в създаването на образа на западния анархизъм, който е изграден именно в контекста на Запада и понятието „класически“ никога не се използва за незападния анархизъм. Парадоксално или не, именно като се насочвам към определен период, аз всъщност се опитвам да развенчая мнимото разделение между „класическото“ и „постмодерното“ течение на анархизма, за да покажа, че подобни времеви схващания за „постепенното“ развитие на анархистическите течения са в крайна сметка погрешни. Това е така, защото те не разглеждат дори малка част от пълния спектър на мисълта в историята на анархистическите идеи в глобален мащаб и също така не отчитат преките връзки между идеите в миналото и идеите от по-ново време.\nАко „западният анархизъм“ е евроцентрично понятие, тогава, естествено, „незападният“ би следвало също да бъде донякъде проблематично. Когато го използвам, не искам да създавам впечатление, че незападните общества могат или следва да бъдат разглеждани като някакъв еднороден отделен „свят“ в какъвто и да било смисъл. Също така ни най-малко не намеквам, че вътре в самия Запад няма хора с произход от незападни общества, нито че тези хора никога не са участвали в анархистка дейност. Напротив, едно по-пълно изследване на незападните анархизми би следвало допълнително да проучи историята на анархизма сред коренното и цветнокожото население в границите на западните страни. Поставям си обаче определена цел да обърна внимание на значителното отражение на миграциите по света, особено за последвалите „идеологически присадки“ в развитието на анархизма – някои дори в границите на западните страни, особено Париж и Сан Франсиско. Друга очаквана критика е за моето включване на Латинска Америка в контекста на това изследване и какво точно означава „Запада“ тук. На този въпрос отговарям, че с включването на Латинска Америка аз отричам, че регионът може да се схваща изцяло като част от „Запада“, просто защото повечето от населенията в региона се идентифицират силно с културата на колонизаторите или по-скоро може да се каже, че културата на колонизаторите ги идентифицира. Напротив, в традицията на Гийермо Бонфил Батая аз признавам „дълбокия“ контекст на културата на коренното население, в който са родени тези общества предимно от метиси, и трайното отражение което той е имал и продължава да има върху тези общества. Така Латинска Америка определено може да се счита за част от контекста на незападните общества. За целите на това изследване, което се опитва да сглоби една история на анархизма в страните, в които той до голяма степен е пренебрегван, аз дефинирам „Запада“ като практически съставен от Европа, Австралия, Нова Зеландия, Канада и Съединените щати. Тези региони и национални държави са групирани заедно, защото представляват ядрото на глобалното господство от края на 15 век до наши дни, както със своето противопоставяне на самоопределението на останалата част на света, така и със своето противопоставяне на самоопределението на хората от коренното, цветнокожото население и работническата класа в рамките на своите граници.\nВсички национални държави по света днес са хибриди от западно и незападно, тъй като глобализацията наложи хегемонията на неолибералния капиталистически проект по цял свят. Това не стана само със силата на оръжието, а и защото незападните страни до голяма степен реагираха на настъпващото господство от западния свят, като му подражаваха и възприемаха неговите основни ценности и идеи. Западът обаче не очакваше, че с разпространението и налагането на „модернизацията“ в коктейла от неолиберализъм, колониализъм, индустриализация и капитализъм на своя „социален дарвинизъм“, той косвено легитимира вариантите на модернизацията, които са против социалния дарвинизъм, тоест социалистическите и анархистическите проекти. Както наскоро изтъкнаха турските анархисти, незападният „социализъм“ често играе по свирката на модернизацията и даже дава ход на чисто неолиберални капиталистически „структурни реформи“. За разлика от него, изтъкват те, анархизмът е роден от западния и модерния свят и в същото време е тяхно отрицание. Анархизмът е отрицание на модерността и западното господство. И така, по цял свят много незападни народи виждат как техните правителства се поддават на натиска на Запада и затова от целия пакет модернизъм избират само онези възможности, които явно предлагат частица свобода или равенство – анархизмът или социализмът. Така може да се каже, че проектът на модернизма беше обърнат наопаки и срещу себе си от хората, които възнамеряваше да превърна в своя жертва и да постави под свой контрол. Този опак модернизъм (или антимодернизъм) се разпространява със световната миграция на анархисти и анархистически идеи, много често изгнаници по принуда. Ерико Малатеста например помага за разпространението на анархокомунизма от Ливан до Бразилия и от Египет до Куба. Котоку Шусуи почти сам внася анархосиндикализма в Япония, след като натрупва опит в организирането на американския синдикат IWW в Сан Франсиско през 1906 г. Картар Сингх Сарабха оказва голямо влияние върху индийския анархист Бхагат Сингх, след като организира индийските работници в Сан Франсиско през 1912 г.\nВ това изследване се разглежда анархизмът в неговия азиатски, африкански, латиноамерикански и близкоизточен регионален контекст и има три основни области на проучване, които ни интересуват. Първата е какви специфични местни социални условия водят до възхода на анархизма като идеология и как те формират неговото развитие до своеобразно хибридно проявление на световното анархистко движение. Втората е картографиране и анализиране на влиянието на емиграциите и имиграциите на хора и идеологии и как различните социални контексти си оказват взаимно влияние чрез хибриден обмен. Последната област на проучване, представена в заключението, е оценка на уникалните за първата вълна на незападните анархизми аспекти, пренесени в анархизма от втората вълна, и също така кои аспекти от първата и втората вълна на анархизма са ценни за продължаващия анархистически проект, вече в своята трета вълна.\nАзиатският анархизъм: Китай, Корея, Япония и Индия\nТрябва да тръгнем от най-многобройния континент на планетата – Азия, – за да започнем за оспорваме преобладаващото евроцентрично разбиране за анархизма и неговата история. Ако пренебрегнем бурната политическа история на региона, в който живее повече от половината от населението на света, означава да прибягваме до най-лошия вид евроцентризъм, да не говорим за тесногръдото и изкривено разбиране за анархизма, което ще получим като резултат. В много части на Азия анархизмът е основното радикално ляво движение през първата четвърт на 20 век. Това би следвало да се счита за много съществено за анархистическия проект, защото в глобалния контекст Китай е безспорно страната с най-голямо население – над 1,2 милиарда, – последвана от Индия с повече от 1 милиард. В тези две страни живее близо една трета от населението на света и във всяка от тях анархистката мисъл е достигнала до ниво на политическо влияние, несравнимо с това в другите по-малки национални държави в Азия. Дори само от гледна точка на дела от населението тези факти придават изключителна ценност на преосмислянето на глобалния контекст и затова започвам от тях. Ще започнем първо с Китай, ще продължим с останалите страни от Източна Азия и накрая ще стигнем до Индия.\nИма множество специфични местни причини за широкото разпространение на анархизма в Китай. Мнозина изтъкват традициите на „ограничената държава“ (вувей) в китайската мисъл от даоизма до будизма и конфуцианството. От тази гледна точка Питър Зароу в Анархизмът и китайската политическа култура твърди, че анархизмът се ражда от развалините на неоконфуцианския мироглед. Като развива това схващане, той проследява връзките между даоистките идеи за ред без принуда и последващата поява на анархизма. Въпреки че има известна доза истина в твърденията на Зароу, умишлено трябва да се избягва прекаленото внимание към „анархистическите“ елементи в традиционната китайска мисъл, за да не се пропусне важната роля на глобалната миграция и колониализма. Както отбелязва Ариф Дирлик, прекаленото внимание към традиционната мисъл също може да се приеме за вид ориентализъм, защото приписва всичко ново в Китай на китайските традиции, сиреч никога няма нищо съществено ново в Китай. Вместо това Дирлик предполага, че китайското минало се прочита по нов начин с помощта на анархизма и на свой ред анархизмът се препрочита през призмата на даоистки и будистки идеи. С други думи развитието и разпространението на идеите никога не е еднопосочен процес, то винаги е обмен.\nВъв всеки случай това е само едната страна. Друга важна причина е, че практически никакви марксически теоретични произведения не са превеждани на китайски някъде до 1921 г., а дори и след това движение около тях се заражда едва към края на десетилетието. Затова анархизмът се радва на почти пълна хегемония в движението от 1905 до 1930 г. и е своего рода филтър за събитията в радикалните движения по цял свят. Дори октомврийският преврат в Русия през 1917 г. е обявен за „анархистическа революция“, макар тази заблуда да не трае дълго. Така че, за разлика от останалия свят, анархисткото движение в Китай не запада с възхода на болшевиките в Русия, а набира популярност едновременно с него.\nВ Китай анархизмът достига върха на своята популярност през Китайското просвещение, наричано също Движението за нова култура. Анархизмът намира почва с навлизането на влиятелните западни идеи на либерализма, науката и прогреса. По ирония на съдбата именно новото съзнание за Китай като национална държава в един децентрализиран космополитен свят от други национални държави, а не като център на цялата култура, води до възход на идеология, призоваваща за премахването на националната държава.\nИдеята за културна революция, която е христоматийно определение за разликата между китайския социализъм и останалото социалистическо движение, може да се проследи пряко назад във времето до този силно анархистичен период на Новата култура, когато самият Мао е член на анархисткото Общество „Глас народен“ и запален привърженик на идеите на влиятелния анархист Шифу и други. Разбира се, анархистическото схващане за културна революция е коренно различно от Културната революция, която Мао провежда на практика, защото тогава той вече е напълно убеден в необходимостта от централизирана абсолютна власт след продължителни контакти с Коминтерна. От анархисткото движение през този период излизат повечето по-късни вождове на Китайската комунистическа партия.\nКогато говорим за „китайски анархизъм“, можем да се изкушим да мислим за нещо, което се развива в действителните граници на страната. Тогава обаче ще пренебрегнем значителното влияние на миграцията върху движението, което е доста интернационалистично по своя обхват. В границите на страната дейността на китайските анархисти е съсредоточена предимно в региона на Гуанджоу в южен Китай и в Пекин. В Гуанджоу Шифу е най-деен и влиятелен сред анархистите и помага за организирането на първите профсъюзи в страната. Студенти от Гуанджоу създават Обществото на правдата – първата анархистка организация в Пекин – наред с много други проекти. Въпреки това, като други национални държави по света по това време, Китай бързо се превръща в една по-динамична и разнолика нация, белязана дълбоко както от постоянните нашествия на чужди сили, така и от миграцията на самите китайци по света. Анархисти живеят и се организират в китайските общности по цял свят, в Япония, Франция, Филипините, Сингапур, Канада и Съединените щати. От тях двете най-значителни са емигрантските средища в Токио и Париж.\nОт двете парижките анархисти в крайна сметка стават по-влиятелни на глобално ниво. Под силното въздействие на европейската среда, в която живеят (и личните причини, довели ги там), те започват да гледат на голяма част от Китай като на изостанала, назадничава страна и отхвърлят повечето аспекти на традиционната култура. В модерността те виждат решението на китайските проблеми, прегръщат идеята за вездесъщата сила на науката, въплътена до голяма степен във възгледите на Кропоткин. В този дух Ли Шидзън и Ву Жихуй създават организация със силен интернационалистичен уклон, наречена Световното общество, през 1906 г. За разлика от тях китайските анархисти в Токио като Лю Шипей са отявлени антимодернисти и радетели за традиционната китайска мисъл и обичаи. Те живеят в различен социален контекст и по ред причини са много по-силно повлияни от анархизма, развил се в Япония, което естествено ни води до въпроса за японския анархизъм.\nСъщо както в Китай, октомврийският преврат на болшевиките не нанася такъв тежък удар на движението, както в много други части на света. Всъщност периодът непосредствено след 1917 г. е апогей за японския анархизъм, както като многочисленост, така и като влияние. Анархизмът в Япония е много разнообразен, но в пъстрата палитра на анархизмите се очертават две основни направления – идеалите за класовата борба на анархосиндикализма, пропагандирани от фигури като Котоку Шусуи и Осуги Сакае, и донякъде по-широкото направление на „чистия анархизъм“, пропагандиран от дейци като Хата Шудзо. И двете направления имат значителен брой привърженици и достигат своите върхове в различни моменти през първата четвърт на двадесети век.\nАнархосиндикалистите вървят по стъпките на Бакуниновата традиция на колективизма, основана до голяма степен на обменните отношения: всекиму толкова, колкото е допринесъл за колектива. Освен това синдикалистите се занимават предимно с всекидневните борби на работническата класа с аргумента, че по-висшата цел – революцията – трябва да се отложи, докато не достигнат значително ниво на организация. След революцията нейните субекти ще продължат да бъдат работници, каквито са били преди революцията. Едно от най-ярките въплъщения на това течение е Японската безвластна федерация на профсъюзите (Дзенкоку Джирен) – влиятелна анархосиндикалистка организация, основана през 1926 и наброяваща над 16 000 членове. ◼\nпротест революция Интервю Планът Испания Анализи капитализъм Само в Интернет Литература история икономика анархизъм избори актуално бежанци История протести анархистки идеали анархистката позиция власт Франция криза работници Гърция България анархисти Русия ЕС анархизъм Настоящето САЩ общество Китай държава Бакунин турция България Гледни точки анархия Теория бунт Читатели анархизъм на практика свобода солидарност Култура Седмичник Георги Константинов Света Новини


Проф. Витанов: Справихме се и с третата вълна! - Novapress - Директните новини Днес\nНачало/България/Общество/Проф. Витанов: Справихме се и с третата вълна!\n„Справихме се с третата вълна. Аз съм пристрастен, но фактите го показват – тя си заминава. България излиза от зоната на опасност“, заяви проф. Николай Витанов в сутрешния блок на Нова телевизия.\n„Здравната система се разтоварва, броят на активните случаи намалява. Обхватът на заразата се свива. Ние вървим в добра посока. Не успяхме по празниците да пречупим тази тенденция, но ще видим в следващата една седмица какво ще се се случи“, поясни експертът.\nПроф. Витанов прави сравнение с великденските празници през изминалата година и твърди, че тогава хората не са били подготвени за вируса и затова имаше значителен брой на заразените: „Миналата година хората нямаха опит и не се пазеха. Не вярваха във вируса и си докарахме това, което си докарахме през март и ноември после“.\n„За няма и една седмица дифузното разпространение е спряло, ситуацията се подобрява във всички градове. София, Бургас, Благоевград, Сливен, Перник, Шумен, Кюстендил и т.н. имат индекс под критичната стойност. Следя 30 големи градове и няма опасност засега“, категоричен е проф. Витанов.\n„Ако не дойде нов щам ще си изкараме спокойно лято. Засега не се вижда, но трябва да внимаваме.\nВ края на юли месец ще имаме защитен щит на 70%. Хората го наричат групов имунитет. Това включва ваксинирани и такива, които са прекарали вируса. Трябва да се внимава, че при преболедувалите имунитетът започва да отслабва с времето, докато при ваксинираните е по-силен и траен“, поясни медикът.


Печатница "Анториери" - Печат и Реклама\nПечатница "Анториери". Полиграфски услуги, печат, предпечатна подготовка, офсетов печат на етикети, дипляни, бланки, фактури, формуляри, печати и др.\nРекламна агенция "Арт МС".\nАгенция за пълно рекламно обслужване. Предлагаме изработка на печатни рекламни материали: визитки, брошури, плакати и др.; външна реклама: табели, транспаранти; web дизайн и реклама в интернет; сувенирна реклама;\nРЕСТОРАНТ 'ДРИЙМС' ГР БЛАГОЕВГРАД\nОфициалният сайт на ресторант "Дриймс" в гр. Благоевград.Вижте нашето меню,галерия,информация......\nЕТ "ЕЛ - ТЕСТ Любомир Цветков"\nПроектиране, изработване и монтаж на щори,комарници,врати - вътрешни и външни,дограма,РVС.\n“Кавира Дизайн” ООД\n“Кавира Дизайн” ООД работи в сферата на графичния дизайн, предпечатната подготовка, печата и рекламата.\nРекламна агенция"БГ МЕДИА"\nРекламна къща "E&J consult" - Перник\nФирма "E&J consult" е специализирана в пълното рекламно обслужване на фирмите, популяризирането на предлаганите от тях стоки и услуги и налагане на техните марки на пазара. Над десетгодишният ни опит в рекламата, развитието и успеха на нашите клиенти, неизчерпаемостта на идеите ни и неуморният ни екип са гаранция за качеството на нашата работа. Фирма "E&J consult" е емблема за професионализъм и извор на печеливши рекламни стратегии.\n"Хеброс 2002" ООД.\nФирма „Хеброс 2002” ООД изработва и монтира различни външни рекламни съоръжения и конструкции – арки, билбордове, обемни рекламни форми и букви, рекламни пана, светещи табели, транспаранти, знамена, фирмени и указателни табели от метал, пластмаса, винил, PVC фолио по автомобили и витрини.\nНие осигуряваме широк спектър от услуги: апартаменти в ново строящи се сгради, курортни имоти в различни райони на България, продажба на офиси и други комерчески имоти. Нашата компания предоставя и услуги за ипотечни кредити. Ние се явяваме официален партньор със „СиБанк”АД, и „UniCredit Bulbank” и оказваме реална помощ за получаване на кредит.\nРекламна агенция "Ню Уейв"\nФирма "НЮ УЕЙВ" е българска компания предлагаща концептуални решения в областа на рекламата. Специализирана в проектиране и производство на външна и вътрешна реклама.\n..ОБЯВИ Кърджали - сайт за безплатни обяви на област Кърджали\nБългарска Топ Сайт Класация\nДобавете вашият сайт в BGTopSite.com и го направете популярен.\nРеклама, външна реклама, дизайн и предпечат, печатна реклама, цялостни рекламни решения.\nРазработване на фирмено лого, художествено оформление на печатни материали, рекламни площи за вестници и списания, интериорни решения(декорация на офиси, жилища, заведения, хотели и обществени сгради).\nСтраници: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 [>>]


Вашият магазин за чорапи-eversock.net! | Eversocks\nВашият магазин за чорапи-eversock.net!\nОт необходимост и допълнение на облеклото чорапите се превърнаха в нов моден тренд. Те са малко бижу с което да дадеш акцент на тоалета си. В нашият магазин за чорапи качеството и разнообразието са на първо място. Ние сме производители на чорапи с над двадесет и пет годишен опит, с производствено предприятие на територията на нашата страна и това прави продуктите ни изцяло български.\nНезависимо от стила ти или дрескода, който трябва да спазваш ние ще се погрижим да намериш подходящия чифт. За дами, господа, и за всякакви възрасти с голям набор от размери. Спортни – за максимален комфорт когато сте подложени на физическо натоварване. Антибактериални и меки те намаляват болката и умората в краката ти. Луксозни чорапи – за всеки повод и всяка официална дреха. Ежедневни чорапи – за максимален комфорт, докато изпълняваш задачите си. Весели и шарени – когато искате да си създадете цветно и добро настроение. Виждаме ги все по-често да присъстват в различни визии, съчетани по всякакъв начин в официално, ежедневно или спортно облекло. Носени от всякакъв тип хора, във всяка сфера на живота. Те са са необходимост, но какво по хубаво от това, ако едновременно с това тя ти носи и положителна енергия. С разнообразните си модели, щастливите чорапи могат да бъдат идеалното допълнение към всеки твой тоалет. В нашият магазин за чорапи ще откриеш своето ежедневно вдъхновение.\nБогатият избор на десени ти позволява да изразиш личността ти. Изгодните цени са още една причина заради,която да ни се довериш. Специалните ни предложения като чорапи в кутия например, ги правят подходящ подарък за всеки повод.\nС всеки закупен артикул участваш в нашата кампания един закупен=един дарен. За всеки един закупен артикул от сайта ни, ние даряваме същия брой на домове за хора в неравностойно положение. Защото всеки може да остави своята добра следа. Ние започнахме, а ти?\nThis entry was posted in Весели чорапи and tagged весели чорапи, дамски чорапи, луксозни чорапи, магазин за чорапи, мъжки чорапи, спортни чорапи, фабрика за чорапи, чорапи.\nВнеси цвят в гардероба си с нашите весели чорапи !\nЗа дамите: Как да изберем подходящи дамски чорапи?\nЧорапи с лурекс акцент – усещане за лукс !\nШарени чорапи- символ на креативност !\nвесели чорапи дамски чорапи ежедневни чорапи луксозни чорапи магазин за чорапи мъжки чорапи производител на чорапи спортни чорапи фабрика за чорапи чорапи чорапи на едро шарени чорапи\nCopyright 2020 © EVER SOCKS LTD | All Rights Reserved.


Къща за гости Тончовата къща - с.Арбанаси\nРазгледайте нашите специални предложения;\nза спокойна почивка и релакс!\nTончовата къща е разположена в центъра на с.Арбанаси . Къщата разполага със пет двойни и две тройни стаи, всяка от които е със самостоятелен санитерен възел и телевизор. Някои от стаите разполагат с климатик и обща тераса.\n- външен басейн с хидромасажна част /рабони през летните месеци/\n- професионално триместно джакузи с подгряване на водата и три програми на работа.\n- триместна сауна\nСамо на 4 км от Велико Търново - град с уникална история и богата култура- Столица на Второто Българско царство. Крепостта на старопрестолният град Царевец предлага и представление на звук и светлина. В близост се намира и новореставрираната крепост на хълма Трапезица.\nДруги връзки | Цени


Играч на Сити се възмути от "дългите топки" на Юнайтед - Футбол свят - Англия - Gong.bg\n8 април, 7:25\nКрайният защитник на Манчестър Сити Данило прие тежко загубата на своя тим в градското дерби срещу Юнайтед (2:3) и се възмути открито от тактиката на съперника, която според него се е основавала на „дълги топки”.\nВ сблъсъка на „Етихад”, който можеше да направи „гражданите” най-ранния шампион във Висшата лига за всички времена, домакините допуснаха обрат от 2:0 до 2:3 след безответни попадения на „червените дяволи” след паузата. Това беше първата домакинска загуба през сезона в Премиършип за „небесно сините” на Пеп Гуардиола.\nВъпреки победата, Моу поздрави Сити за предстоящата титла\n„Има чувство на тъга и разочарование, защото ние играхме наистина добре”, коментира Данило пред официалния клубен сайт след мача. „Трябва да отгърнем страницата колкото се може по-скоро, защото във вторник ни предстои друг голям тест (четвъртфиналният реванш от Шампионската лига срещу Ливърпул – б.р.).”\n„Мога да изброя много причини, поради които не спечелихме. В крайна сметка те отбелязаха три гола, а ние – два, нищо друго няма значение. Печелим заедно и губим заедно като отбор.”\n„Ако трябва да се анализира мачът, ние владеехме топката, имахме контрола, а те просто използваха дълги топки и ни вкараха три пъти. Играхме по начина, по който го правим вече цял сезон, трябва да задържим нивото си, но в този конкретен случай просто не ни се получи. Трябва да се фокусираме върху моментите, които се развиха зле, и да се подобрим, но не бива да забравяме какво постигнахме в течение на цялата кампания”, допълни Данило.\nМанчестър Сити Манчестър Юнайтед Данило


Събуждам се по средата на нощта и след това не мога да заспя - Spodeli.net\nСъбуждам се по средата на нощта и след това не мога да заспя\nпреди: 4 години, 11 месеца, прочетена 5658 пъти\nЗдравейте! Момиче съм на 17 години. Имам този проблем вече втора година и честно казано много ме измъчва. По принцип заспивам малко трудно, но не това ме притеснява, а факта, че почти всяка нощ около 3 часа се събуждам без да има конкретна причина. Общо-взето ми се събират средно по 4-5 часа сън, което е ужасно малко. Когато наистина ми се доспи отново, то вече е станало време за ставане... Поради това, когато съм на училище все идвам недоспала и ми се доспива супер много по средата на учебния ден. Ако по-късно през деня имам тренировка става още по-зле и вече нямам сили да си науча уроците. Мои съученици са ми разказвали как това им се е случвало понякога, но при мен е постоянно и май съм за лекар.\nНе пия, не пуша, не пия кафе и/или други енергийни напитки, храня се обилно, тренирам плуване поне два пъти седмично. Понякога се "освинвам" с доста шоколад и с други "ненужни" храни, но едва ли е от това. Ползвам често компютъра си, а когато имам неотложни проекти стоя до към полунощ, чела съм, че и това пречело на съня. Матракът ми е чисто нов и много комфортен, но противно на очакванията ми и това не помага.\nДотук няма нищо необичайно в режима ми (според мен), но нещо ме навежда над мисълта, че може и да е на хормонална основа или защото хапвам недостатъчно плодове и зеленчуци. Ще съм благодарна, ако ми предложите вашите решения на безсънието, а също към какъв лекар би трябвало да се насоча :)\n1. Когато не можеш да заспиш, вземи една книга и чети така книгата ще те унесе бързо. Ако нямаш нощна лампа си вземи\n2. Аз бях така, събуждах се обаче в 5 часа, трудно заспивах, бях в стрес, явно на това се дължеше. Пробвай с валериан няколко пъти да видим как ще ти подейства. А иначе личния би трябвало да ти помогне, а евентуално да те пренасочи към някакъв специалист ако прецени.\n3. Здравейте! Аз също имам такъв пробле от няколко дни се будя в 4:00-4:30 няма значение по кое време съм си легнала.. Кажете ми това нормално ли е.\n4. Аз съм като тебе, но така съм от поне 20 години - не мога да спя с други хора, защото някой като мръдне се събуждам и после не мога да заспя. Даже в момента пиша в 4 през нощта. От опит мога да кажа, че мястото на спане и посоката са от голямо значение. Знам, че хората пренебрегват тези неща, защото са загубили усета за тях, но те имат значение. Има зони с негативна енергия във всяка стая (потърси в Google за мрежа на Хартман), и ако спиш на тях ти се нарушава баланса в енергийното тяло, а оттам и проблем със съня. А многогодишно спане в такива зони води до болести и рак.\nДругото нещо е яденето преди лягане - опитай да приключваш с всякакво ядене преди залез слънце - така храната ще има време да се смели и когато си легнеш ще си с празен стомах. Също така, изпразвай мехура и червата преди лягане - аз винаги спя добре, когато ми е леко на корема. Чай от маточина и мащерка преди лягане също помага.\n5. И аз съм бил като теб, дори все още ми се случва от време на време, като се събудиш, кажи една молитва към Бог в името на Исус Христос да те пази от злото. Поговори със свещенник, присъсвай на служби, вземи си светена вода за вкъщи, пий от нея и напръскай дома си, говори със свещенник да се изповядаш и вземеш причастие.\n6. Аз пък лягам 11 12 вечерта, снощи заспах в 11 и се събудих днеска в 4 сутринта... чувствам че имам страшно много сила, но съм от 8 до 5 на работа и знам че ще трогна в 12 на обяд няма да мога да се движа... случва ми се понякога... не често и не постоянно предимно когато съм изстина ла и ме мъчи кашлица...\n7. Мастурбирай, това ще те приспи, не се шегувам напълно сериозна съм и аз често се будя и това ме спасява.\n8. И аз съм така от няколко месеца. Даже сега е 04:17, събудих се преди един час. Мале ако някога съм знаела, че ще се събуждам всяка нощ като по команда в 3, просто щях да го подмина или нещо такова. И аз сега търся решение, дано да го намеря иначе ще откача скоро време.


Какъв е сценарият на „Шоуто на Слави” в политиката? - Фактор\nКакъв е сценарият на „Шоуто на Слави” в политиката?\nПо спонсорите ще познаем „бъдещите му творчески планове“\nПолитологът Огнян Минчев писа във „Фейсбук”, както съобщихме:\n„С орязването на партийната субсидия рискуваме правителствата и техните мнозинства да се сменят все по-трудно, а опозицията да бъде все по-кротка и послушна - за да може въобще да съществува.\nНосят се слухове, че едно чалга-шоу щяло да се превръща в политическа партия. Вярно ли е или не - не знам, трябва да питаме в Сарая... То, с годините за все повече неща трябва там да се ходи да се пита... Ако се окаже вярно, трябва да знаете, че на чалга политиците (от шоуто имам предвид), няма да им бъде нужна субсидия. Те са му намерили лесното - и преди референдума, и сега...”\nСараите наистина са истинска лаборатория за подобни проекти, но е сигурно само, че\nподобен експеримент е опасен и за създателите си\nСценаристите трябва да знаят, че това шоу е непредвидимо и сами могат да попаднат във водовъртежа на събитията.\nА и заинтересованите да го неутрализират вече вземат мерки за защита.\nМоже да се окаже, че идеята за драматичното орязване на субсидиите на партиите се е родила, за да се противодейства на бъдещеите ходове на Слави Трифонов в политиката. Нали те са основният му коз.\nИнтересно е, че Дългия май няма абсолютно никакво намерение да изостави напълно шоубизнеса заради политиката, както твърдят запознати. Но с нея ще се захване здраво.\nТой не е Володимир Зеленски, който остави зад гърба си света на шоуто, макар че сигурно се е вдъхновил силно от категоричната изборна победа на новия украински президент. Виж, ако някой ден Трифонов реши да става държавен глава, това е съвсем друга работа... Засега обаче му стига да влезе в изпълнителната власт чрез свои хора, без да си разваля бизнеса, той е известен със своята практичност. Ето един\nПримерен сценарий за горещото лято на Слави\nТой вече няма да е водещ, една изнурителна работа, която и без това го изцежда. Може и окончателно да му е писнала, може и да реши да се завърне някой ден. Това не е важно. Слави вече 19 години е почти всяка делнична вечер е в ефир, а след всяко предаване е в наистина тежко състояние, изглежда досущ като миньор, който е прекарал 24 часа под земята. Да не забравяме, че водеше доста години и преди да отиде в Би Ти Ви, макар и не ежедневно. Но не му е омръзнало да прави телевизия, а и пари….\nВместо „Шоуто на Слави“ ще пусне например\n„Шоуто на Краси“\nСвоеобразен флагман на родния Северозапад, откъдето се очакват много избиратели. Много хора от най-бедния регион в ЕС ще са във възторг от възможността да накажат София чрез своето свидно чедо и земляците в екипа.\nНа едно такова шоу Дългия ще е продуцент, разбира се, водещият ще е нещо като „младши” съдружник. Ще си води Краси Радков, а Шефът ще е чест гост. Всичко се намества. А може и да е съвсем друг тип предаване, предстои да видим.\nДруг е въпросът по коя телевизия ще върви въпросното шоу, но той е маловажен.\nКато нищо ще остане и в Би Ти Ви, ако обещаят да не скачат много\nсрещу политическите му послания\nИ това бъде закрепено със съответните клаузи в новия договор. Дългия сега е в силна позиция и няма как да пропусне да се възползва от нея.\nТрифонов изобщо, ама изобщо, не е човек, който ще остави с лека ръка такава трибуна. Нито такъв, който няма да се опита да наложи своето.\nОще повече, че на един политик телевизионното време е нужно\nКакто се изразяваше Георги Димитров. Той го казваше за дружбата ни със СССР, но и за Трифонов става. Още повече, че радетелите за тази дружба могат да помогнат с някой и друг милион, чисто хипотетично. Нищо, че „Союз нерушимый республик свободных“ отдавна вече е разрушен. Но пък са живи геополитическите фактори, които мечтаят да го възстановят и да наложат властта си поне в постсъветското пространство, че и на териториите на бившия соц.лагер. Те водят истинска война с останалия свят и един такъв рупор няма да им дойде зле. Но това е въпрос само на предположения. Засега…\nНе знам дали обърнахте внимание на новината, че Слави ще наддава на търг на аукционната къща “Кристис” за китара от колекцията на самия\nДейвид Гилмор от “Пинк Флойд”\nАукционът ще се проведе на 20 юни в център “Рокфелер” в Манхатън, Ню Йорк. Трифонов изпраща там Емил Гатев - съсобственик със съпругата си Милена на музикална къща “Гатев и Ко”, която доставя и се грижи за поръчковите инструменти на “Ку-ку бенд” Той ще представлява Слави на търга, където ще наддава за всяка една от китарите на Гилмор, свързан директно със Слави по мобилен телефон. Ще е там по-рано, за да види предварително вече изложените 127 китари в залата за аукциона. След пристигането на каталозите Слави и “Ку-ку бенд” внимателно щели да обсъдят стратегията си при наддаването за безценните за колекционерите, участващи от цял свят в търга, китари на Гилмор.\nТова какво ви говори? Че Слави зарязва шоубизнеса ли? Или се кани още\nда инвестира в „Ку-ку“ бенд\nНе да го разпуска, нали? Още повече, че музикантите ще помогнат и за политическия турбо старт , ако трябва.\nКрайно невероятно е Слави да пропусне възможността да направи прощално турне из България през лятото, точно преди местните избори. А там, пред претъпканите стадиони, пред фенове, които си късат ризите и реват да не ги напуска, ще отправи политическите си послания с максимален ефект. Под звуците на китарата на Дейвид Гилмор от “Пинк Флойд”.\nЕдно турне обаче струва много-много скъпо, трябват могъщи спонсори. Най-вероятно преговорите с тях вече текат. По спонсорите на едно евентуално турне може да се търси връзката и със спонсорите на евентуалния бъдещ политически проект. По спонсорите ще ги познаете, както се казва.\nПиса се, че Слави може да се върне\nкъм продажбата на мартеници\nНа майтап, разбира се. Но пък идеята да ги превърне в политическо послание би му допаднала. Няма да ги продава в подлеза на ЦУМ с Август Попов, както правеше в началото на прехода... А по телевизията... Ще продава надежда на наивния избирател.\n„Прас прес“ писа следното:\n„А Слави наистина може да си го позволи - да продава един сезон мартеници догодина, да намигне към себе си на млади години в този един преломен момент на живота.\nВ поетичен смисъл Продавачът на надежда, това е по Джани Родари и Валери Петров - ако си имах магазинче с две полички, щях да продавам надежда за всички - това има кой да го отработи в Шоуто. Сценарният екип на Слави може да се справи с всичко. Според хода на работата те биха могли да изработват и комуникират политически тези не по-зле от силните играчи в бизнеса, истинските продавачи на надежда и разпределители на порции. Но аз все пак аз не вярвам в идеята, че Слави ще тръгне да прави партия - това е страшно много работа и риск, а вероятността да се играе само един сезон е твърде, твърде голяма.“\nС последното той трудно ще се съгласи. А и надеждата е основната стока на българския политическия пазар, харчи се като топъл хляб, ако продавачът е популярен. И не един сезон.\nСлави не е и човек, който бяга от рискове. Напротив. На твърдението за „един сезон” би отговорил, че той не е Бареков, че преди да тръгне да води ежедневно предаване в Би Ти Ви са му обяснявали, дето няма как да не се изчерпи за една година, а после? Той се е задържал 19 години и\nслиза от сцената по собствено желание\nЕ, продаването на надежда не е неразработена ниша на пазара ни, но пък Трифонов може да разчита на немалко купувачи.\n„Той казва, че не е част от тази медийна среда, но го казва, застанал от 19 години в нейния център. Впрочем, след като дълго време Борисов бе основната мишена на "Шоуто на Слави", през 2018 година Трифонов го покани на интервю, което бе прието за "лула на мира" - заради тона му, но и заради самия факт на поканата”, твърди коментар в „Дойче веле”.\nИ това твърдение е вярно само донякъде. Тогава Слави отправи покана в предаването да му гостуват шефовете на институциите - председателят на парламента Цвета Караянчева, президентът Румен Радев, премиерът Бойко Борисов, главният прокурор Сотир Цацаров и националният омбудсман Мая Манолова. Нямаше как да не поканят Борисов. Заради „дребната подробност”, че точно той е министър-председател.\nЗа лула на мира на този етап не може да става и дума. Основната амбиция на Слави е да надскочи бившия си приятел, а вероятно и да му отмъсти. Като продава надежда, надежда за всички. А това е доста опасно за всички нас.\nЛачени цървули / Слави Трифонов, спонсори, Ку Ку бенд, политически проект, задкулисие, мафия, чалга, Светослав Пинтев


„ДАМИ КАНЯТ“ В ЦЕНТЪР „МАЛКАТА БЪЛГАРИЯ“ - "Bulgaria SEGA"\nHome САЩ Българският Чикаго „ДАМИ КАНЯТ“ В ЦЕНТЪР „МАЛКАТА БЪЛГАРИЯ“\n„ДАМИ КАНЯТ“ В ЦЕНТЪР „МАЛКАТА БЪЛГАРИЯ“\nМесец март е едва в средата си, но не спира да ни изненадва приятно. След празника на мартеницата, националния ни празник и Денят на жената, в съботния ден на 13 март, осем чаровни дами от Чикаго ни изненадаха със своята нестандартна покана. Но не за танц, а да се насладим на творбите им. Милена Праматарова, Камелия Томанова, Деси Васевски, Татяна Авджиев, Станимира Радулова, Ралица Владимирова, Ирина Дойчева и Евгения Петрова ни събраха на художествената изложба „ДАМИ КАНЯТ“, която беше организирана в Културен център „Малката България“.\nСъбитието се радваше на много хора – освен почитатели на художественото изкуство, така и на всички, които искаха да почувстват атмосферата на красота и хармония. И тя беше създадена от светлина, слово и музика… Красивите светещи фигури, дело на художничката Евгения Петрова, разпръснати сред посетителите, създаваха усещане за призрачна феерия и тайнственост. Умело насочените светлини към картините, правеха стените на залата да оживеят и да ни пренесат в други светове – тези на техните създатели.\nМалките изпълнители Сияна и Алек създадоха много настроение със своята артистичност, а великолепното авторско изпълнение на поетесата Калина Томова предизвика истински възторг сред присъстващите. Нейните импресии бяха своеобразна покана, заедно с нея да потънем в поетичната образност и да усетим силата и нежността на жената. Един малък голям празник за душите, зажаднели за красотата на изкуството, за споделеност и творчество… Благодаря ви, дами, за поканата – вълшебство на което е трудно да се откаже!\nЗа в-к „България СЕГА“\nпредишна статияКраси Аврамов засне новия си клип “Двама” с около 20 съседи\nСледваща статияПарламентарни Избори 2021: Списък на избирателните секции в САЩ


София. Номер 24 най-точно характеризира „Патриотична коалиция – ВОЛЯ И НФСБ“ – работим 24 часа в денонощието в полза на българските граждани. Това каза пред журналисти депутатът от ПП „Воля“ Пламен Христов след жребия на ЦИК за номерата в интегралната бюлетина за предстоящите парламентарни избори, предаде репортер на Агенция „Фокус“.\n„Ако трябва да търсим символиката в числото, може би то най-точно характеризира какво представлява нашата коалиция. Ние работим 24 часа в денонощието в полза на българските граждани. Никога не сме разчитали на случайността за това, което и място да ни беше отредено от жребия, щеше да е добре дошло за нас“, коментира той. По думите му разчитат именно на това , че са показали какво могат.\n„Няма как да не съжаляваме, когато патриотичния вот се разкъсва. Именно затова инициирахме тази коалиция, тя стана вече доста широка. Радваме се, че успяваме да обединим патриотичния вот. Мисля, че това ще е една печеливша коалиция. Оказва се, че г-н Димитър Пенев е търсил от дълго време контакт с нас и ние потърсихме с него и се събрахме. Това е един символ, един родолюбец, който мисля, че мястото му е точно в една такава коалиция като нашата. Николай Ненчев е патриот, който беше закономерно да се присъедини към нас“, каза още той.


Разлика между версии на „Здрава мисъл“ — ПорталУики\nРазлика между версии на „Здрава мисъл“\nВерсия от 17:22, 24 декември 2008 (преглед на кода)\n(Нова страница: ==Здрава мисъл== Размишление. Тема за следния път: „Произход на невежеството”. Упражнение: Ръ...)\nВерсия от 13:42, 28 декември 2008 (преглед на кода)\nКазваш: Искам да зная една от тайните на живота. -Ето една тайна – правата АВ. От нея аз мога да направя тояга или нож, с които да мушна някого. Мога да направя така, че от тази тояга да излиза огън, до който никой не може да се приближи. От същата тояга мога да направя кръг, до който духовете не могат да се приближат. Така ще бъда запазен. Казвате: Бог ще ни пази. – Какво разбирате под думата „пазя”? Каква идея влагате в нея? Искате да кажете, че Бог, като Любов, ще ви пази. Така е, любовта пази. Бог е Мъдрост, светлина. Значи, щом имаш живот и светлина в себе си, Бог те пази. Бог е Истина. Щом имаш\nистината в себе си, Бог те пази. Мисълта, че те пазят, е празна, без съдържание, като кратунка. Празната кратуна е смешна работа. Ако има нещо в нея, тя представя интерес. Излишно е да се надяваш, че ще налееш вода в кратуната. Освободи съзнанието си от всичко отрицателно. Недоволен си от живота. Защо си недоволен, не знаеш, а трябва да знаеш.\nПитам: Кои са основите, върху които лежи човешката любов и човешкото знание? Какво е знанието? Това, с което можеш в даден случай сам да си помогнеш. Вързан си. Ако можеш да се развържеш, ти имаш знания. Имаш голяма мъчнотия. Ако можеш да се освободиш от нея, имаш знания. Мъчнотията може да е в ума, сърцето или волята. Ти трябва да знаеш, къде е тя, за да си помогнеш. Казваш: Предполагам, че мъчнотията ми е в ума. Да знаеш, е едно нещо, а да предполагаш – друго. Като опиташ, виждаш, че предположението ти не е вярно. Пътят, по който вървите, показва, че трябва да работите. Досега вие сте живели с идеята, че сте княжески или царски синове; че други трябва да работят и да се грижат за вас: майката, бащата, слугите. Всякога опрани, слагате ръце в джобовете си, оглеждате се в огледалото, взимате бастуна в ръка и излизате на разходка.\nЕдна княжеска дъщеря имала всичко на разположение. Липсвало й само кукувиче перо. Най-после, донесли й кукувиче перо, но й взели всичкото богатство. И останала тя само с кукувичето перо. Нещастието й се състояло в това, че тя не знаела, какво нещо е кукувиче перо, затова толкова силно го желаела. Като го видяла, разбрала грешката си. И сега току питате: Защо сме нещастни? Отговарям: От кукувичето перо. – Защо сме невежи? – От кукувичето перо. Как може да не знаеш, какво представлява правата линия? Не знаеш ли, че линиите се прегъват и пречупват? Ако известен предмет не се пречупи, неговите линии не могат да се проявят. Ако в кръга не прекараш известна енергия, никаква окръжност не може да се очертае отвън. Как ще се прояви водата, ако кръгчетата на водните капки не се пречупят? Следователно, мъчнотиите в живота не са нищо друго, освен усилията на природата, да пречупи микроскопическите кръгове около тях. Вързан си. Кои те върза и как те върза, не говоря по това. То е факт. – Как стана, че ме вързаха? Как така, умен човек, да ме вържат! – Това не ме интересува. Аз искам само да те освободя от това, което те спъва, и казвам: Пречупи кръга на мъчнотията в която си вплетен.\nИ тъй, като се намериш в мъчнотия, казваш: Сполетя ме нещастие. Дали ще ме послуша Господ? – Няма само да се молиш, но и ще работиш. Ти се срамуваш от работата. Кога се срамува човек? – Когато проявява някаква слабост. Не знаеш нещо, срам те е. – Молих се, но молитвата ми не се чу. – Молиш се, но не знаеш, как да се молиш, какво да искаш. Ако знаеш езика на Бога, достатъчно е да кажеш една дума, за да получиш всичко, което желаеш. Чудно нещо, отиваш при баща си, а не знаеш да говориш неговия език! Длъжен си да знаеш езика на баща си и на майка си. Езикът, това е знанието. Ето сега ви открих една тайна. Научихте тайната, но езика не знаете. Представи си, че ти дават трудна задача. Гладувал си три дни. Слагат пред тебе ядене, и докато се готвиш да ядеш, идва един по-гладен човек. Можеш ли да се откажеш от яденето си? Даваш яденето и оставаш гладен. На съседната маса седи един богат и яде спокойно. Какво ще направиш? Веднага вземаш молив и един лист и почваш да рисуваш богатия. След това, представяш портрета му, за което той те възнаграждава добре. Преди това, ти изпита мъчнотията. Така си задоволяваш глада.\nПитам: Кой създава големите мъчнотии в живота? -Дяволът. Същият ще ти остави една чиния с ядене да се нахраниш. В това време ти започни да го рисуваш. Яденето, което дяволът оставя, представя торба със злато – изкушение. Не пипай торбата, защото в този момент идват разбойници. Щом видят торбата, те се нахвърлят на нея и питат: Твоя ли е тази торба? – Не е моя, тя е за вас. Така отговаря умният. Ако не си умен, ще кажеш, че торбата е твоя. Те ще те хванат, ще те измъчват, за да вземат още злато от тебе. Умният знае, кога да се отрече. Законът за отричането в християнски смисъл, подразбира отричане от едни блага и придобиване на други. Да се отречеш от живота, значи, да се пожертваш. Ще пожертваш един живот, за да придобиеш друг. Не може да се отвори нов път пред тебе, ако не пожертваш стария.\nКато ви говоря по този начин, аз искам да хвърля светлина върху възможностите с които разполагате. Седиш без работа и се занимаваш със слабостите и грешките на хората. Казваш: Този не живее добре, онзи не постъпва правилно; този не е истински християнин, онзи не е истински християнин. Всичко това може да е вярно, може и да не е вярно. Но какво придобиваш ти с тези изследвания? Това е психическа кал, която ще ви спъне. Ако не можеш да сложиш калта в работа, ти си невежа. Майсторът – грънчар, които разбира своето изкуство, туря калта в работа и прави красиви грънци. Обаче, ти, които не разбираш това изкуство, газиш калта, цапаш обувките си и я разнасяш по къщите.\nПазете чистота! Въпреки това, вие влизате в салона с кални обувки. Трябва ли да ви уча да чистите обувките си? Трябва ли да плащам за вашата кал? Аз зная изкуството да използвам калта. Ще сложа калта в работа и след това ще я продам вече скъпо на вас. За едно гърне ще плащате хиляда лева. В случая, аз ще се ползвам, а не вие. Питате: Защо ви събирам тук, защо ви говоря? Като не можете да си отговорите, казвате: Господ те е изпратил. – Това не е знание. Не искам само да гледате, как аз правя грънци, но и вие да научите това изкуство. Ще засучете ръкавите си, ще месите калта с ръцете си, докато изваете хубави форми. След това ще ги печете и продавате. Ето едно изкуство. Изучавайте го и правилно го прилагайте. В него се крие смисълът на живота.\nРед 53: Ред 51:\nНякой казва: Разочаровах се от това Братство, ще се откажа от него. – Ако намериш по-добро общество от нашето и по-добра школа, иди там. И аз ще дойда да се уча при теб и ще ти бъда благодарен. Пръв аз ще те последвам. Вие си правите илюзии, както младите моми и момци, и мислите, че каквото желаете, може да постигнете. Не е така. Момъкът и момата носят в себе си по-големи възможности, отколкото предполагат. Обаче, не е дошло още време да се изявят. Тази е причината, където те не се разбират. Момата е духовна, обича пеене, молитва. Момъкът, който не обича музиката, намира, че това е излишно и казва на момата, че само трудът и работата осмислят живота.\nСега аз искам да събудя във вас здравата мисъл – да разбирате противоречията и да се справяте с тях. Кои са причините на противоречията? Те се крият във вашия минал живот. Докато не намерите причините на противоречията, много въпроси ще останат неразрешени. Не съжалявайте, че не сте разрешили всички въпроси. Бъдете доволни и от най-малкото, което сте направили. Пазете се от морализиране. Как ще кажеш на човек да бъде добър, щедър, ако сам не си такъв? Първо, аз трябва да дам образец. Аз трябва да отворя гостилница и който я посети, да остане доволен. При това, няма да взимам никакви пари. Ще дойдеш, ще се нахраниш и ще си отидеш. По този начин, които влезе в отношение с мене, ще се вдъхнови и ще пожелае да следва моя пример. Той ще се запита, каква е моята идея, че не искам пари. Друго нещо е, ако представя на всеки клиент сметка за това, което е изял. Той ще си плати, но ще остане чужд за моята идея. Досега, кой каквото е правил, за всичко му се плаща. Време е вече, всеки да дава от себе си, без да очаква нещо. Това значи да служиш безкористно. – Докога ще бъде това? – Докато срещнеш всички ония хора, които е определено да срещнеш. След това ти си свободен.\nВерсия от 13:42, 28 декември 2008\nВзето от „http://www.beinsadouno.com/wiki/index.php?title=Здрава_мисъл&oldid=1904“.


Световно първенство по футбол 2018 - Баш Майстора\nФутболните страсти по целия свят многократно ще достигнат връхна точка през предстоящите дни!\nВижте програмата за Мондиал 2018, която може да отпечатате и следите мачовете, както и да отбелязвате резултатите в нея.\nМондиал 2018, или известен още в страната домакин като "Чемпионат мира по футболу Россия 2018", ще бъде двадесет и първото издание на Световната купа.\nСлед избор измежду кандидатурите на Испания-Португалия, Белгия-Холандия и Англия на 2 декември 2010 година, бе избрана Русия за организатор на предстоящата футболна среща. Това ще бъде първият път в историята, в който световно първенство ще се провежда в Източна Европа.\nТурнирът ще се проведе от 14-ти юни до 15 юли 2018 г.\nБрой участници: 32 държави\nБрой стадиони: 12 (в 11 града)\nРусия съобщи, че Волгоград, Екатеринбург, Казан, Калининград, Краснодар, Москва, Нижни Новгород, Ростов на Дон, Самара, Санкт Петербург, Саранск и Сочи ще са домакини на мачовете за Световната купа. Всички тези градове се намират в европейската част на страната, с изключение на Екатеринбург, който е в Азия и е на изток от Урал.\nМагазини Баш Майстора пожелават на всички фенове приятно гледане!\nМоже да изтеглите програмата от тук:


АФЕРА.БГ | ПРОКУРОРИ СРИТВАТ СВОБОДАТА НА СЛОВОТО! ПРИЗОВАВАМЕ ЖУРНАЛИСТИЧЕСКАТА КОЛЕГИЯ ЗА ТВЪРД ОТПОР!\nПубликувано на 10.08.2019 / 8:01\nПРОКУРОРИ СРИТВАТ СВОБОДАТА НА СЛОВОТО! ПРИЗОВАВАМЕ ЖУРНАЛИСТИЧЕСКАТА КОЛЕГИЯ ЗА ТВЪРД ОТПОР!\nУС на СБЖ изразява дълбока загриженост от становищата и изявите на прокурорски среди и организации, включително и лично на единствения кандидат за нов главен прокурор, насочени срещу критични медийни публикации относно процесите около избора за този ключов пост. Смятаме, че така се подхранва още повече съществуващото обществено безпокойство за устоите на демократичната и правова държава у нас.\nТревожен сигнал за демокрацията е прокурори да сритват свободата на словото чрез преки указания към медиите с какъв тон трябва да отразяват протичащите събития и чрез внушения към аудиторията за недостиг на толерантност и отговорност в журналистическата работа. Напълно неприемлив за нас е подобен подход и отношение към критичната журналистика и то точно от професионални среди и лица, чийто дълг е да бдят за спазването на свободата на словото като фундамент на гражданските права и свободи.\nСБЖ винаги е отстоявал и спазването на етичните принципи в журналистическата професия, които също са базисно условие за ефективно и достойно реализиране на изключително важната роля на обществен коректив, изпълнявана от нашата професия. Но когато юридическите инструменти не работят в защита на тази роля, а се опитват да я неутрализират, това е не само подигравка с етиката, но и заплаха за самата жизнеспособност на демокрацията.\nНезависимостта на журналистическата професия и медиите е също толкова неотменим демократичен принцип, колкото и независимостта на прокуратурата и съдебната власт.\nУви, тази наша прекрасна професия и медиите са под болезнен и все по-настъпателен натиск. Всяка седмица се трупат нови и нови случаи, ситуации, събития и процеси, които повишават тревогата ни за състоянието на правата на журналистите, на свободата на словото.\nОбезпокоени сме от всяването на страх и несигурност в нашата гилдия, от непрозрачни лостове за влияния, задвижвани в обществени и частни медии, от лобистки практики при взимане на кадрови решения в медийната сфера, от подмяната на стойностната журналистика, от растящия брой съдебни дела на политически лица срещу журналисти, от груби реакции на различни партии срещу изразени журналистически мнения и коментари.\nВъзмутително е, че на този фон, който крещящо изисква спешни законодателни решения в защита на журналистическата професия и труд, внесените в Народното събрание от СБЖ предложения точно за такива решения отлежават без да им се даде ход в Комисията по култура и медии вече трета година. Ниие ще поставим този въпрос и пред Европейския парламент и ще потърсим съдействие от бъдещия еврокомисар по медиите, какъвто се разбра, че ще има в новата Европейска комисия.\nСБЖ призовава цялата журналистическа колегия за единение и твърд отпор срещу всички посегателства към нашата професия и свободата на словото. Силата на демокрацията е с нас.\n“ПРОКУРОРИ СРИТВАТ СВОБОДАТА НА СЛОВОТО! ПРИЗОВАВАМЕ ЖУРНАЛИСТИЧЕСКАТА КОЛЕГИЯ ЗА ТВЪРД ОТПОР!”\nНаглата върхушка на прокурорската гилдия,изживяваща се като политически слуга на шайката тр я бва да е наясно,че е слуга на народа а не на боковизма.\nКакво чакате от Комисията по култура и медии, наивници, вижте кой я оглавява, вижте кои са й членове, вижте злощастния СЕМ, в крайна сметка! Това са възпитаници на дърводелски техникуми, каменоделци, аграрнички, едва изкарали тройка в дипломата, истерични женици и дебеловрати мутри. Кой ще ви придвижи проектозакона, като сегашното положение им е най-изгодно. Гешевщината не е само в прокуратурата.\nЪмчи фърляйте бомби като Томова бе,стига сте се замервали с ябълки .\n10.08.2019 в 8:51


Общо 90 деца и семействата им участваха в кампанията "Заедно през първите 7" - Asenovgrad.NET\n16:39, 05 окт 2020 г.\nПриключи организираната от община Асеновград и Център за ранно детско развитир ( ЦРДР ) кампания "Заедно през първите 7".\nВ нея се включиха всички 90 деца и техните семейства - потребители на услуги в центъра.\nКампанията акцентира върху значението на първите седем години от живота на подрастващия като най-важните за неговото развитие.\nСпециалистите призоваха родителите и децата заедно да изминат пътя на израстването, да общуват чрез играта и взаимодействието, да споделят своите чувства и емоции.\nАкцент се постави на съвместните преживявания и всяко от семействата получи материали, определени като подходящи за възрастта на детето.\nКампанията се проведе с реализирането на три инициативи в рамките на три месеца.\nНачалото бе поставено през юли 2020 г. с включването на семействата и най-малките потребители на услуги - бебетата. За всяко от децата на възраст от 0 до 1,5 години бе предоставен пакет с материали и консумативи за първите грижи за бебето, включващ памперси, адаптирано мляко, суха млечна каша, шише с биберон, детски шампоан и хигиенни кърпи за деца.\nВтората инициатива продължи през август с участието на родителите и децата на възраст от 2 до 6 години. Всяко семейство получи материали за подкрепа на образователното, емоционалното и познавателеното развитие на децата и стимулиране на съвместните преживявания чрез общуване с детето.\nПрез септември стартира и финалната трета инициатива, която бе насочена към най-големите деца сред потребителите - 6-годишните и 7-годишните.\nВсяко от тях получи материали и пособия за започване на училище - раница, несесер с принадлежности, тетрадки, флумастери, моливи, цветни блокчета, блокче за рисуване, бои и други. Децата бяха подготвени за подготвителните и училищни занимания в новата за тях образователна среда.\nПроект "Център за ранно детско развитие - Асеновград" се реализира от община Асеновград съгласно договор за безъвзмездна финансова помощ №BG05M9OP001-2.004-0037-C01 по схема за предоставяне на безвъзмездна финансова помощ : BG05M9OP001-2.004 "Услуги за ранно детско развитие" на Оперативна програма " Развитие на човешките ресурси" 2014-2020 г.


Считаме кучетата за част от нашето семейство, но като ги храним със същата храна, която ние ядем, може да им навредим. Кучетата не са свикнали да ядат мазната, пикантна храна, която ние ядем, и при тях това може да предизвика диария и разстроен стомах. Важно е да се знае и да се избягват храните, които са отровни за кучетата.\nДобре известен е фактът, че шоколадът вреди на кучетата. За разлика от котешките си приятели, повечето кучета нямат бутон за “спиране”, когато става въпрос за намирането на храна. Количеството и видът на шоколада, който Вашето куче консумира, ще определи симптомите и нивото на токсичност, което ще се появят. Симптомите може да включват повръщане, диария, прекомерна жажда, стомашен дискомфорт, летаргия, мускулен тремор, аритмия, повишена телесна температура, гърчове и смърт. Колкото по-тъмен е шоколадът (например шоколад Бейкърс или какао на прах), толкова по-опасен е той за Вашето малко кученце. Те съдържат по-висока концентрация на кофеин и теобромин, като и двете причиняват токсикоза при кучета. Дръжте Вашето куче далеч и от напитки, съдържащи кофеин.\nДокато гроздето и стафидите не са вредни за някои кучета, те се свързват с бъбречната недостатъчност при други. Просто казано, не си струва рискът да разберете! Повръщане, летаргия и диария са симптомите, които могат да се появят в рамките на 12 часа от поглъщането. Ако симптомите не се лекуват, могат да доведат до обезводняване, намален апетит и чести позиви за уриниране, последвани от по-редки такива. Ако кучето Ви е консумирало грозде или стафиди и тези симптоми се появят, заведете го веднага на лекар. Вашето куче може да развие хронично бъбречно заболяване или дори да умре от бъбречна недостатъчност в рамките на три до четири дни..\nАлкохол и сурово хлебно тесто\nМалките количества алкохол в напитките, сиропите и суровото хлебно тесто могат да са отровни за кучетата. Тези продукти съдържат етанол, а бирата съдържа и хмел, като и двата продукта могат да причинят алкохолна интоксикация. Симптомите на интоксикация включват повръщане, дезориентация, повишена телесна температура, безпокойство, прекомерно задъхване, мускулни тремори и гърчове. Кучетата, които проявяват симптоми на алкохолна интоксикация, трябва да бъдат наблюдавани от ветеринарен лекар, докато не се възстановят, тъй като това може да доведе до поражение на органите и дори до смърт. Маята в суровото хлебно тесто може също да причини разширяване на стомаха, което да доведе до увреждане на тъканите и затруднено дишане.\nКсилитолът е изкуствен подсладител, който може да бъде открит в храни като дъвки и бонбони без захар и печени изделия. Може също да бъде открит в пастите за зъби, водата за уста, в дъвчащите витамини и в хапчетата за кашлица. Поглъщането му може да причини животозастрашаващ спад в нивото на кръвната захар на Вашето куче, както и увреждане на черния дроб. Симптомите включват повръщане, гърчове и загуба на координация, като те могат да се появят по всяко време от след няколко минути, до няколко часа след поглъщането. Според Горещата линия при отравяне на домашни любимци, едно куче, тежащо 4,5 килограма, трябва да е изяло само една дъвка без захар, за да достигне до потенциално токсична доза. Кучета, които са погълнали големи количества ксилитол, могат също да развият и чернодробна недостатъчност. Ако подозирате, че кучето Ви е погълнало нещо, което съдържа Ксилитол, важно е веднага да се свържете с Вашия ветеринарен лекар.\nЛук и чесъ\nВсичко в семейство Лукови–от чесъна до арпаджика и от пресния лук до дивия лук–е токсично за кучетата. Те съдържат съставки, които могат да причинят гастроентерит, анемия и сериозно увреждане на червените кръвни телца. Чесънът се счита за пет пъти по-силен от лука. Признаците на отравяне с лук или чесън често се появяват няколко дни след поглъщането, но включват летаргия, обща слабост и оцветяване на урината в оранжево до тъмно червено. Японските породи кучета, като Акита и Шиба Ину, са по-чувствителни към чесън и лук.\nДруги храни, опасни за кучетата\nМлечните продукти могат да разстроят храносмилателната система на Вашето куче и да причинят както диария, така и хранителни алергии. Поглъщането само на няколко ядки макадамия може да причини обща слабост, парализа и липса на координация. Авокадото съдържа персин, който може да причини леко стомашно разстройство при кучета. Костите в пилешкото месо и рибата също могат да са опасни за Вашето куче. Могат да се сцепят и да се забият в гърлото, да счупят някой зъб или да пробият червата.\nАко не сте сигурни дали може да давате някоя храна на кучето си, винаги се консултирайте с Вашия ветеринарен лекар. Така или иначе общото правило е, че е най-добре да избягвате да давате на кучето си човешка храна. Въпреки че може да се окаже трудно да игнорирате очите на малкото Ви кученце, вперени във Вас по време на вечерята, даването на такава храна често води до покачване на теглото, както и до други по-сериозни проблеми. За да предпазите кучето си от неприятности, най-добре е да се придържате към храната, която е специално формулирана за него и ще задоволи хранителните му нужди.


ДЕРМАЗИН крем 50 гр. SANDOZ | MyPharma.bg\nКод на продукта: 183\nDermazin® 1% cream\n/Дермазин 1 % крем/\n1 g крем съдържа 10 mg silver sulfadiazine.\nКакви помощни вещества съдържа Dermazin®?\nХидрогенирано фъстъчено масло, цетилов алкохол,\nметилпарахидроксибензоат, пропиленгликол, пропилпарахидроксибензоат, полисорбат 60, дестилирана вода\n50 g крем в алуминиева туба и външна картонена опаковка.\nКой е отговорен за продажбата и производството на Dermazin®?\nКакво представлява Dermazin®?\nDermazin® е лекарствен продукт от групата на локалните химиотерапевтици. Dermazin® крем се използва за профилактика и лечение на инфекции при пациенти с рани от изгаряния и други кожни рани.\nСребърният сулфадиазин се разпада в раната, което води до бавно и продължително освобождаване на сребърни йони. Тези йони се свързват с бактериалната ДНК и потискат растежа и размножаването на бактериалните клетки без да увреждат клетките на кожата и подкожните тъкани при човек. Dermazin® крем има много широк спектър на антибактериална активност, включително почти всички микроорганизми, причиняващи инфекции на рани от изгаряния и други кожни рани.\nDermazin® крем пенетрира в некротизиралата тъкан и секретите. Това свойство е от особена важност, тъй като системните антибиотици са неефективни срещу бактериите в раните поради прекъснатия кръвен поток към некротизиралата тъкан.\nЗа какво се използва Dermazin®?\nDermazin® крем се използва за лечение и профилактика на инфекции при пациенти с изгаряния.\nDermazin® крем се използва също за лечение и профилактика на инфекции при рани от натиск, язви по краката, охлузвания, малки травми, порязвания, други незамърсени рани и при донори за присаждане на кожа за третиране на участъците без кожа.\nКога не трябва да прилагате Dermazin ?\n• ако имате свръхчувствителност към сулфадиазин или друга съставка на продукта\n• ако сте в последните месеци на бременност; по изключение Dermazin крем може да се използва по време на бременност и кърмене само ако е крайно необходимо и очакваната полза за майката надвишава потенциалния риск за плода (вж. Бременност и кърмене)\n• при новородени и недоносени бебета през първите 2 месеца след раждането, поради възможен керниктер (ядрена жълтеница)\nКога са необходими специални предпазни мерки при прилагане на Dermazin®?\n• ако имате свръхчувствителност към сулфонамиди (поради възможни алергични реакции)\n• ако имате вродена глюкозо-6-фосфатдехидрогеназна недостатъчност (поради възможна хемолиза след прилагане на крем върху големи участъци)\n• ако имате нарушена чернодробна или бъбречна функци\n• ако имате порфирия\nИнформирайте Вашия лекар за тези състояния или ако страдате от някакви хронични заболявания или метаболитни нарушения. Избягвайте попадане на крем в очите.\nВажна информация за някои от съставките на Dermazin® крем\nDermazin® крем съдържа метилпарахидроксибензоат и пропилпарахидроксибензоат, за които е известно, че могат да предизвикат уртикария или по-често реакции от забавен тип като контактен дерматит. Рядко предизвикват реакции от бърз тип с уртикария и затруднено дишане, дължащо се на бронхоспазъм.\nПри продължителна употреба на Dermazin® крем върху големи участъци на кожата, трябва да се следи редовно броя на белите кръвни клетки, тъй като могат да възникнат левкопения, тромбоцитопения и еозинофилия. При лечение на големи рани от изгаряния, концентрациите на сулфадиазин в кръвта могат да достигнат терапевтични нива. Ето защо серумните концентрации на сулфадиазин и бъбречната функция трябва да бъдат редовно проверявани, както и урината да се изследва за възможна кристалурия. Системната резорбция на гликол може да повлияе серумния осмоларитет.\nНяма данни Dermazin® да повлиява способността за шофиране или работата с машини.\nПосъветвайте се с Вашия лекар или фармацевт; преди да приемете някакъв лекарствен продукт.\nНяма данни за увреждащи ефекти на Dermazin върху плода. Въпреки това избягвайте употребата му по време на бременност, особено в последните\nмесеци, освен ако не е крайно необходимо и очакваната полза за майката надвишава потенциалния риск за плода.\nТъй като сулфонамидите преминават в майчиното мляко и могат да причинят нежелан ефект (ядрена жълтеница) у кърмачето, избягвайте употребата на Dermazin® крем по време на кърмене.\nКои други продукти оказват влияние върху ефекта на Dermazin® или могат да бъдат повлияни от продукта?\nВажно е да информирате Вашия лекар за лекарствените продукти, които приемате или сте приемали наскоро по рецепта или са закупени без рецепта.\n• среброто може да инактивира локалните протеолитични ензими (ензими, разграждащи белтъците) при едновременното им прилагане\n• при едновременна употреба с циметидин (лекарство за лечение на гастрит и язва) е по-често съобщавано намаление в броя на белите кръвни клетки\nКак трябва да бъде прилаган Dermazin®?\nПрилагайте Dermazin точно както Ви е инструктирал Вашия лекар. Не променяйте схемата на дозиране и не прекъсвайте лечението преди да се консултирате.\nDermazin® е предназначен за външна употреба върху кожата.\nПърво почистете изгореното място и отстранете мъртвата тъкан. Покрийте участъка с Dermazin® крем с дебелина 2-4 mm; препоръчително е кремът да се нанася на стерилна марля, която да се постави върху раната.\nDermazin® може също да бъде нанесен с помощта на стерилна шпатула или стерилна ръкавица. Обикновено се прилага веднъж дневно; при по-тежки изгаряния може и повторно. Преди всяко нанасяне, трябва да почистите раната и да отстраните всички остатъци от предишно прилагане на крема, както и секретите от раната, които са обилни след прилагането на Dermazin® крем и наподобяват гной, но не съдържат микроорганизми (асептични). Използвайте вода или антисептичен разтвор за промиване на раната. След това може да поставите превръзка върху раната, но не е задължително.\nDermazin® не причинява болка при прилагане. Той не оставя петна по дрехите и бельото.\nКакво трябва да предприемете, ако приложите по-голямо от препоръчаното количество Dermazin®?\nАко приложите по-голяма от препоръчаната доза Dermazin®, посъветвайте се с Вашия лекар или фармацевт.\nПродължителното прилагане на високи дози Dermazin® на обширни участъци може да предизвика системните нежелани реакции на сулфонамидите. Лечението е симптоматично.\nВероятността от отравяне със сребро, дължащо се на повишената му системна резорбция, е минимална.\nКакво трябва да предприемете, ако пропуснете\nАко пропуснете да приложите Dermazin®, направете го веднага след като се подсетите. Ако е време за следващата доза, изчакайте. Не прилагайте двойна доза, за да компенсирате пропуснатата.\nКакви нежелани реакции може да предизвика приложението на Dermazin ?\nКакто всички лекарствени продукти, Dermazin® може да предизвика нежелани реакции.\nПри пациенти с изгаряния може да възникнат локални нежелани реакции на мястото на приложение на Dermazin®: кожно дразнене, затопляне и кожни реакции на свръхчувствителност със сърбеж, обрив и фоточувствителност. Възможно е да се повиши и телесната температура.\nАко забележите някои от посочените реакции, моля информирайте Вашия лекар или фармацевт.\nПри 3-5% от пациентите с изгаряния се съобщава намаляване в броя на белите кръвни клетки (левкопения). Тази реакция възниква 2-3 дни след започване на лечението и обикновено не изисква прекратяването му или други специални мерки. Препоръчва се проследяване на кръвната картина на пациента.\nПри продължителна употреба на високи дози Dermazin® крем върху големи участъци, могат да се наблюдават нежелани реакции, характерни за системно приложени сулфонамиди: промени в кръвната картина (еозинофилия, левкопения, анемия, тромбоцитопения), кожни и алергични реакции, гадене, повръщане, диария, чернодробно и бъбречно увреждане, кристалурия. Те са сериозни, но нечести реакции, изискващи спешна медицинска помощ. Ако забележите някакви реакции, неописани в тази листовка, моля, информирайте Вашия лекар или фармацевт.


Какво виждат незрящите хора?||year|IMAGESNAMES chto-vidyat-slepie-lyudi / IMAGESNAMES\nКакво виждат незрящите хора?\nЧовек с отлично виждане е склонен да се чуди какво виждат слепите. Слепите хора, от своя страна, се интересуват дали всички слепи имат същата представа за света, или някои възприемат света по различен начин, или може би дори да видят нещо.\nХора, родени сляпо\nНапълно слепи хора\nСиндром на Чарлз Боннет\nКакво виждат слепи в сън?\nВъзприемане на светлината със слепота\nВселенски отговор на въпроса за това, какво виждат незрящите хора, не съществува. Първо, има различни степени на слепота. На второ място, защото те "виждат", т.е. обработват визуална информация, а не очите, а мозъкът, фактът, че човекът някога е виждал в живота си или е роден сляп, е от голямо значение.\nЧовек, който никога не е виждал, не вижда нищо, защото просто не може да види.\nСамуел, роден сляп, по време на интервюто отговори на въпросите за това как възприема света около него. Той твърди, че изразът, че един сляп човек вижда света около него като черен, изобщо не е вярно. Факт е, че един сляп човек от раждането просто не знае какво е чернотата, няма какво да го сравнява. Той не вижда нищо сериозно, вижда празнота.\nЗа зрително лице е трудно да се разбере, но представете си какво виждате с лакътя. Нищо, нали?\nДруго полезно упражнение е да затворите едно око и да използвате отворено, за да се фокусирате върху даден предмет. Сега отговорете, какво вижда вашето затворено око?\nПри хората, които напълно са загубили способността си да виждат, опитът от възприемането на света е различен.\nНякои описват пълната тъмнина, сякаш са в тъмна и дълбока пещера. Някои хора виждат ярки искри или изпитват ярки зрителни халюцинации. Тези халюцинации могат да придобият разпознаваеми форми и цветове.\nПроцесите на възприемане на случайни форми, цветове или светкавици с пълна загуба на зрение са симптоми на синдрома на Чарлз Боннет. Този синдром може да бъде удължен и може да се прояви в кратки периоди.\nСиндромът на Чарлз Боннет не е психическа анормалност и не е свързан с увреждане на мозъка.\nВ допълнение към абсолютната слепота има и функционална слепота. Дефинициите за функционална слепота варират в зависимост от страната или медицинската организация.\nВ Съединените щати функционалната слепота се нарича зрително увреждане, когато най-доброто око се вижда по-лошо от 20/200 с максимална корекция. Световната здравна организация определя слепотата, когато най-доброто око при оптимални условия не вижда по-добре от 20/500 с по-малко от 10 градуса зрение.\nТова, което функционално слепи хора вижда, зависи от тежестта на слепотата и формата на разстройството.\nЕдно лице може да вижда хора и големи предмети, но те не са на фокус. Правоглавият човек може да различава цветовете или да вижда предмети на определено разстояние (например, той може да брои пръстите точно пред очите му).\nВ други случаи, човек губи представите за цветовете и вижда всичко като в гъста мъгла. В случай на правна слепота, симптомите на синдрома на Чарлз Боне могат да се появят.\nПонякога с функционална слепота хората могат да имат леко възприятие. Това означава, че дори човек да не вижда нищо, да не различава цветовете и формите, може да каже, че е светлина около или тъмно.\nПри виждане на тунела човек губи способността да вижда периферията. В определен тесен радиус способността на човека да вижда света около него под виждане на тунела може да бъде доста добра, но периферията е черна. Всъщност човек вижда само това, което стига до централната част на ретината.\nЧовекът, роден сляп, има сънища, но той не вижда образи. Мечтите на слепите от раждането на хората се състоят от звуци, тактилна информация, аромати, вкусове, чувства и усещания - всичко, което те възприемат в действителност.\nОт друга страна, човек, който е загубил погледа си по време на живота, може да мечтае за изображения и визуална информация.\nИзразяването и възприемането на обектите в съня зависи от вида и историята на слепотата. Всъщност всички хора в съня виждат света, тъй като те го възприемат в действителност с обхвата на виждане, който е присъщ на човек през целия живот. Например, човек с оцветяване не вижда цветовете в съня, дори ако наистина иска.\nЧовек, чието зрение се е влошило през целия живот, може да види в съня си ясно, както преди, или размазано, както сега. Същото важи и за хората, носещи коригиращи лещи: те виждат сънищата ясно и размита. Дори виденията, причинени от синдрома на Чарлз Бонет, могат да станат част от мечтите. Всъщност мечтите са отражение на реалността.\nЛюбопитното е, че бързото движение на очите, което характеризира фазата на бързия сън, се случва в някои слепи хора, въпреки че не могат да видят изображения в сън.\nСлучаите, при които липсва бързо движение на окото по време на фазата на бързо сън, включват загуба на зрение от раждането или от най-ранна възраст.\nНякои експерименти, проведени с напълно слепи хора, потвърждават, че въпреки липсата на възприемане на визуална информация те все още могат да реагират на светлината.\nДоказателство за това започнало да се появява още по време на изследователската работа през 1923 г., проведена от студентката от Харвард Клайд Келер. Кийлър отглеждаше слепи мишки, които поради някаква мутация нямаха фоторецептори в ретината на очите.\nВъпреки факта, че мишките не възприемат визуални стимули, учениците все още реагират на светлината. В допълнение, мишките се придържаха към циркадианските ритми, установени от денонощните цикли на денонощието.\nОсемдесет години по-късно учените открили специални фоточувствителни клетки, свързани с ретината или по-точно с нервните възли (ipRGCs). Тези клетки са както при мишки, така и при хора.\nКлетките на ipRGC се намират върху тези нерви, които пренасят сигнали от ретината на окото към мозъка, а не върху самата ретина. Клетките реагират на светлината, без да допринасят за зрението. По този начин, ако човек има поне едно око, което може да възприема светлина, независимо от нивото на зрението, теоретично е способен да различава светлината от тъмнината.\nКога започва да вижда новороденото? Ще разберем!\nКороленко, "Слепия музикант": обобщение и герои на творбата\nМеждународен ден на слепите в Русия и в чужбина\nМеждународен ден на бялата тръстика - пътят към толерантността\nКак котка реагира на ярки предмети. Как котката вижда света около нас\nКой мечтае за цветни сънища? Идеи и факти\nСергей Ермаков е единственият сляп дизайнер в света\nMaurice Maeterlinck `Blind`: сюжетът на пиесата и нейното значение\nКак виждат животните? Какви цветове са различни?\nФазите на човешкия сън\nКак насекомите виждат света? Как хората виждат мухи? Интересни факти за очите на насекомите.\nTeaflopedagog е важна професия\nЖива магия. Цитати за магията\nКаква е визията на котката - цвят или черно-бяло? Светът през очите на котка\nДали котките се отличават от цвят, или Характеристики на гледката на космати домашни любимци\nРазглеждат ли кучетата цветовете? Светът през очите на Шарик\nНе се вижда знак: значението на фразеологията, произхода, синонимите\nКолко кадъра в секунда хората виждат. Структура на окото и интересни факти\nКакво и как виждат цветниците - свят без цвят\nБрайлова азбука за слепия\nmuzruno.com » Образуване » Какво виждат незрящите хора?